ከሦስት ዓመት በፊት የተከሰተው እና በየጊዜው ብቅ እያለ በሰብል ላይ ጉዳት የሚያደርሰውን ሁሉን አውዳሚ ተምች በመደበኛ ተባይነት ፈርጆ እየሠራ መሆኑን የአማራ ክልል ግብርና ቢሮ አስታወቀ፡፡
ባሕር ዳር፡ ሚያዝያ 29/2012 ዓ.ም (አብመድ) በአማራ ክልል ሁሉም የመስኖ ተጠቃሚ ዞኖች ላይ የተከሰተውን ሁሉን አውዳሚ ተምች ለመከላከል ሰፊ ጥረት እየተደረገ መሆኑንም ቢሮው አስታውቋል፡፡በአማራ ክልል ግብርና ቢሮ የአትክልት እና ፍራፍሬ ሰብል ጥበቃ ልማት ባለሙያ አቶ ተፈራ ሰይፉ እንደነገሩን ሁሉን አውዳሚ ተምች ከሦስት ዓመት በፊት በሀገር ደረጃ ተከስቶ ነበር፤ አሁንም ጊዜ እየጠበቀ በክልሉ ሰብል ላይ ጉዳት እያደረሰ ነው፡፡ሁሉን አውዳሚ ተምችን ለመከላከል ተባዩ በጊዚያዊነት ከሚከሰት ተባይነት ወጥቶ በመደበኛ ተባይ ተይዞ እንዲሠራ እየተደረገ እንደሆነም አስታውቀዋል፡፡